Şaristanê Torontoyî yê Kanada û şaristanê Karlstadî yê Swêdî de kurdan û dostanê înan pê konvoy û çalakîyan Komployê 15ê Sibate yê vera Rayberê Şarê Kurdî Abdullah Ocalanî protesto kerd.
Toronto
Rayberîya Meclîsê Şarî yê Demokratî yê Kurdan ê Torontoyî de 100 ra zêdêr wesayîtan konvoy kerd û Komployê 15ê Sibate protesto kerd. Wesayîtan ser o fotograf û pankartê Abdullah Ocalanî daliqîyayî. Konvoyî ra dima derheqê komployî de panelêko online ame kerdene. Wekîlê verênî yê HDPyî Kemal Aktaşî panel de qisey kerd û tesîranê komployî ser o vindert.
Karlstad
Karlstad de komplo bi çalakîyêke ame protestokerdene. Memed Bazidî çalakîye de qisey kerd û pare kerd ke seba ke Rayber Apoyî verê îşxalker û komplogeran girewt Tirkîya rê ame teslîmkerdene. Çalakîyan de ame vatene ke Rayber Apo bi hêvîya şaran.
